stanford-oval/wikipedia huggingface dataset:
เศรษฐศาสตร์
เศรษฐศาสตร์จุลภาค > การผลิต, ต้นทุน และประสิทธิภาพ

การผลิตในทางเศรษฐศาสตร์จุลภาค คือการแปลงวัตถุดิบให้กลายเป็นผลผลิต กระบวนการทางเศรษฐศาสตร์นี้ใช้วัตถุดิบเพื่อผลิตเป็นสินค้าสำหรับการแลกเปลี่ยนหรือเพื่อใช้งานโดยตรง การผลิตมีลักษณะเป็น "กระแส" (flow) ดังนั้นจึงนิยามเป็นอัตราผลผลิตต่อหน่วยเวลา
ต้นทุนค่าเสียโอกาสหมายความถึงต้นทุนทางเศรษฐศาสตร์ของการผลิต หรือคือมูลค่าที่สูญไปของโอกาสที่ดีที่สุดในลำดับถัดไป อันเนื่องมาจากการที่เลือกได้เพียงอย่างหนึ่งอย่างใด ทั้งนี้ เราอาจอธิบายได้อีกอย่างว่าเป็น "ความสัมพันธ์เบื้องต้นระหว่างความขาดแคลนและทางเลือก" ต้นทุนค่าเสียโอกาสของกิจกรรมหนึ่ง ๆ คือองค์ประกอบสำคัญที่จะรับประกันได้ว่าทรัพยากรอันมีจำกัดนั้นจะถูกใช้อย่างมีประสิทธิภาพ โดยที่ต้นทุนจะถูกพิจารณาเปรียบเทียบกับมูลค่าของกิจกรรมนั้น ๆ ในการตัดสินใจว่าควรเพิ่มหรือลดลง ต้นทุนค่าเสียโอกาสนั้นไม่ได้จำกัดว่าจะต้องเป็นเพียงตัวเงิน แต่อาจวัดโดยต้นทุนที่แท้จริงของผลผลิตที่สูญเสียไป, ความพึงพอใจ หรืออื่นใดที่ให้อรรถประโยชน์
เศรษฐศาสตร์จุลภาค > ความชำนาญเฉพาะ

ความชำนาญเฉพาะ หรือภาษาอังกฤษ Specialization ถือเป็นปัจจัยสำคัญต่อประสิทธิภาพของระบบเศรษฐกิจทั้งในเชิงทฤษฎีและหลักฐานเชิงประจักษ์ แต่ละบุคคล/ประเทศอาจจะมีต้นทุนค่าเสียโอกาสที่แท้จริงแตกต่างกันไป เช่น ความแตกต่างในด้านปริมาณคงคลังของทุนมนุษย์ (human capital) ต่อหน่วยแรงงาน หรือ อัตราส่วน ทุนต่อแรงงาน เป็นต้น ในทางทฤษฎีแล้ว สิ่งเหล่านี้อาจนำไปสู่ความได้เปรียบเชิงเปรียบเทียบ (comparative advantage) ในการผลิตสินค้าที่ใช้ปัจจัยการผลิตที่มีปริมาณมากกว่าและถูกกว่าโดยเปรียบเทียบ ถึงแม้ประเทศหนึ่ง ๆ จะมีความได้เปรียบเชิงสัมบูรณ์ (absolute advantage) ในสัดส่วนปริมาณผลผลิตต่อปัจจัยการผลิตในทุกประเภทของผลผลิตแล้ว ประเทศนั้น ๆ ก็อาจจะยังคงมีความชำนาญเฉพาะในผลผลิตที่มีความได้เปรียบเชิงเปรียบเทียบแล้วทำการค้าขายกับอีกประเทศที่ไม่ได้มีความได้เปรียบเชิงสัมบูรณ์แต่มีความได้เปรียบเชิงเปรียบเทียบในการผลิตสินค้าอื่น ๆ
ความชำนาญเฉพาะถูกกล่าวถึงโดยอดัม สมิธ ในหนังสือ ความมั่งคั่งของประชาชาติ (The Wealth of Nation) ว่า
"the division of labour is limited by the extent of the market. This is because it is by the exchange that each person can be specialised in their work and yet still have access to a wide range of goods and services. Hence, reductions in barriers to exchange lead to increases in the division of labour and so help to drive economic growth. Limitations to the division of labour have also been related to coordination and transportation costs".
กล่าวคือ ภาคแรงงานถูกจำกัดโดยการขยายตลาด เพราะว่า แต่ละบุคคลนั้นสามารถทำงานให้มีความชำนาญเฉพาะได้ แต่ว่าต้องมาทำงานหลากหลาย หลายอย่าง ทำให้เกิดข้อจำกัดในการแลกเปลี่ยน ซึ่งถ้าหากพัฒนาความชำนาญได้ก็จะเพิ่มผลิตภาพการผลิตได้ และยังเพิ่มการเจริญเติบโตทางเศรษฐกิจ
ดังนั้น แนวคิดของสมิธ จึงกล่าวถึงการที่ภาคแรงงานสามารถสร้างความชำนาญเฉพาะ โดยใช้หลักแบ่งงานกันทำ (Division of Labour) ทำให้สามารถผลิตได้จำนวนมากกว่า และมีการประหยัดจากขนาด (Economies of Scale) เกิดขึ้น
เศรษฐศาสตร์จุลภาค > อุปสงค์และอุปทาน

บทความหลัก: อุปสงค์และอุปทาน
อุปสงค์และอุปทานเป็นแบบจำลองทางเศรษฐศาสตร์ที่อธิบายถึงความสัมพันธ์ของราคาและปริมาณสินค้าในตลาด กล่าวทั่วไปคือ ข้อมูลทางทฤษฎีจะระบุว่าเมื่อใดก็ตามที่สินค้าถูกขายในตลาด ณ ระดับราคาที่ผู้บริโภคมีความต้องการสินค้ามากกว่าจำนวนสินค้าที่สามารถผลิตได้แล้ว ก็จะเกิดการขาดแคลนสินค้าขึ้น ซึ่งสถานการณ์ดังกล่าวก็จะส่งผลให้มีการเพิ่มขึ้นของระดับราคาของสินค้า โดยที่ผู้บริโภคกลุ่มที่มีความพร้อมในการจ่ายชำระ ณ ระดับราคาที่เพิ่มขึ้นนั้นก็จะส่งผลให้ราคาตลาดสูงขึ้น ในทางตรงข้ามระดับราคาจะต่ำลงเมื่อปริมาณสินค้าที่มีให้นั้นมีมากกว่าความต้องการที่เกิดขึ้น กระบวนการดังกล่าวจะดำเนินไปจนกระทั่งตลาดเข้าสู่จุดดุลยภาพ ซึ่งเป็นจุดที่ไม่มีการเปลี่ยนแปลงใดเกิดขึ้นอีก เมื่อใดก็ตามที่ผู้ผลิตทำการผลิตสินค้าที่จุดดุลยภาพนี้ ซึ่งเป็นจุดเดียวกับที่ผู้ซื้อตกลงซื้อที่ระดับราคาดังกล่าวแล้ว ณ จุดนี้กล่าวได้ว่าตลาดเข้าสู่จุดสมดุลแล้ว
เศรษฐศาสตร์จุลภาค > อุปสงค์และอุปทาน > ระดับราคา

ระดับราคาเป็นตัวแปรที่ถูกคิดค้นขึ้นมาเพื่อใช้ประโยชน์ในการวัดการเคลื่อนไหวเปลี่ยนแปลงของอุปสงค์และอุปทาน ระดับราคานั้นเป็นอัตราการแลกเปลี่ยนระหว่างผู้ซื้อและผู้ขายในตลาด ดังนั้นทฤษฎีราคาจะกล่าวถึงเส้นกราฟที่แทนการเคลื่อนไหวของปริมาณที่สามารถวัดค่าได้ ณ เวลาต่าง ๆ และความสัมพันธ์ระหว่างราคากับตัวแปรที่วัดค่าได้อื่น ๆ ในหนังสือ ความมั่งคั่งของประชาชาติ (The Wealth of Nations) ของอดัม สมิธ ได้กล่าวเอาไว้ว่า มักจะมีภาวะได้อย่างเสียอย่างเสมอระหว่างราคาและความสะดวกสบาย ทฤษฎีทางเศรษฐศาสตร์ส่วนใหญ่จะถูกสร้างขึ้นอยู่บนพื้นฐานของระดับราคาและทฤษฎี อุปสงค์และอุปทาน (demand and supply) ในทางทฤษฎีเศรษฐศาสตร์แล้วเราสามารถส่งผ่านสัญญาณไปทั่วทั้งสังคมได้อย่างมีประสิทธิภาพ โดยผ่านทางระดับราคา เช่น ระดับราคาที่ต่ำลงจะแสดงให้เห็นถึงการเพิ่มขึ้นของอุปสงค์ ในขณะที่ระดับราคาที่สูงขึ้นจะแสดงให้เห็นถึงการเพิ่มขึ้นของอุปทาน เป็นต้น
แบบจำลองทางเศรษฐศาสตร์ในความเป็นจริงหลายชิ้นได้ชี้ให้เห็นว่ามีรูปแบบของ ระดับราคาที่ไม่เปลี่ยนแปลง ซึ่งจะแสดงถึงข้อเท็จจริงที่ระดับราคาไม่สามารถเคลื่อนไหวได้อย่างอิสระในหลาย ๆ ตลาด ผู้กำหนดนโยบายทางเศรษฐกิจมักจะเข้ามาแสดงประเด็นโต้แย้งเพื่อให้เห็นถึงสาเหตุของความติดขัดในทางเศรษฐกิจ หรือระดับราคาที่ไม่เปลี่ยนแปลงซึ่งในที่สุดแล้วก็จะทำให้ไม่สามารถบรรลุดุลยภาพของอุปสงค์และอุปทานได้
มีเศรษฐศาสตร์บางสาขาจะให้ความสนใจว่าระดับราคานั้นสามารถวัดมูลค่าได้อย่างถูกต้องหรือไม่ ในระบบเศรษฐกิจแบบตลาดที่เป็นกระแสหลักมักจะพบว่าภาวะความขาดแคลนซึ่งเป็นปัจจัยหลักนั้นไม่ได้สะท้อนลงไปยังระดับราคา จึงอาจจะกล่าวได้ว่ามีผลกระทบภายนอกของต้นทุน ด้วยเหตุที่ระบบเศรษฐกิจแบบตลาดจะทำนายว่าสินค้าที่มีการขาดแคลนแต่มีราคาต่ำกว่าปกติ จะถูกบริโภคมากเกินพอดี (ให้ดู ต้นทุนทางสังคม) นี่จึงเป็นที่มาของทฤษฎีสินค้าสาธารณะ
เศรษฐศาสตร์จุลภาค > ความล้มเหลวของตลาด

การที่ "ตลาดล้มเหลว" นั้นหมายความว่าเกิดอุปสรรคที่ขัดต่อสมมติฐานทางเศรษฐศาสตร์ขึ้น แม้ว่าอาจจะมีการแบ่งประเภทความล้มเหลวของตลาดแตกต่างกันไป แต่อาจหมายรวมถึงประเภทเหล่านี้
สารสนเทศอสมมาตร (information asymmetry) และตลาดไม่สมบูรณ์ อาจก่อให้เกิดความไม่มีประสิทธิภาพของระบบเศรษฐกิจ หรือเป็นไปได้ที่อาจจะนำไปสู่การพัฒนาประสิทธิภาพผ่านตลาด, กฎหมาย และการชดเชยทางด้านระเบียบข้อบังคับ
การผูกขาดตามธรรมชาติ อันเนื่องมาจากความล้มเหลวในการแข่งขัน ซึ่งอธิบายได้ว่าต้นทุนการผลิตยิ่งต่ำลงเรื่อย ๆ หากผลิตสินค้านั้นเพิ่ม
เศรษฐศาสตร์มหภาค

เศรษฐศาสตร์มหภาคนั้นจะพิจารณาระบบเศรษฐกิจในภาพรวมเพื่ออธิบายอุปสงค์-อุปทานมวลรวมและความสัมพันธ์ในลักษณะ "บนลงล่าง" กล่าวคือ ใช้ทฤษฎีดุลยภาพทั่วไปอย่างง่ายในการอธิบาย ไม่ว่าจะเป็น รายได้ประชาชาติ, ผลผลิตประชาชาติ, อัตราการว่างงาน, ภาวะเงินเฟ้อ ย่อยลงมาก็ได้แก่ การบริโภคโดยรวม, การลงทุนและองค์ประกอบของการลงทุน นอกจากนี้ เศรษฐศาสตร์มหภาคยังทำการศึกษาผลกระทบของนโยบายการเงินและนโยบายการคลัง
ในการจะอธิบายหัวข้อดังกล่าวนั้น จำเป็นต้องจำลองภาพระบบเศรษฐกิจระดับมหภาคในรูปแบบที่สามารถทำความเข้าใจได้ง่าย โดยใช้แบบจำลองทางเศรษฐศาสตร์มหภาค ซึ่งบรรยายตัวระบบโดยคร่าว ๆ เพื่อประโยชน์ในการอภิปราย แบบจำลองดังกล่าวอาจมีรูปแบบแตกต่างกันไป ไม่ว่าจะเป็น แผนภาพ, สมการ, การเปรียบเปรยในเชิงเทคนิค, ตารางเลออนเทียฟ เป็นต้น
นับตั้งแต่ช่วงทศวรรษ 1960 เป็นต้นมา เศรษฐศาสตร์มหภาคได้เริ่มผนวกเอาแนวคิดแบบจำลองเศรษฐศาสตร์จุลภาคเข้ามาใช้ ทั้งในแง่ของภาคการผลิต, รวมเอาความมีเหตุมีผลของตัวประกอบในระบบเศรษฐกิจ, การใช้ข้อมูลสารสนเทศอย่างมีประสิทธิภาพ และการแข่งขันแบบไม่สมบูรณ์ ซึ่งได้แก้ปมประเด็นที่เกี่ยวกับความแตกต่างระหว่างเศรษฐศาสตร์ทั้งสองแขนง
การวิเคราะห์ในด้านเศรษฐศาสตร์มหภาคนอกจากนี้ยังคำนึงถึงปัจจัยต่าง ๆ ที่มีผลกระทบต่อระดับความเติบโตในระยะยาวของรายได้ประชาชาติ อันได้แก่ การสะสมทุน, การเปลี่ยนแปลงทางเทคโนโลยี และการขยายตัวของกำลังแรงงาน
เศรษฐศาสตร์มหภาค > ความเติบโตทางเศรษฐกิจ

เศรษฐศาสตร์ด้านความเติบโตทางเศรษฐกิจนั้นมุ่งเน้นศึกษาปัจจัยที่อธิบายความเติบโตทางเศรษฐกิจ หรือคือการเพิ่มขึ้นของผลผลิตต่อหัวของประเทศในระยะยาว ปัจจัยดังกล่าวก็ยังใช้ในการอธิบายความแตกต่างระหว่างระดับผลผลิตต่อหัวระหว่างประเทศอีกด้วย โดยเฉพาะว่าทำไมบางประเทศเติบโตได้รวดเร็วกว่าประเทศอื่น ๆ หรือว่าบางกลุ่มประเทศมีแนวโน้มเติบโตเท่าทันกันหรือไม่ เป็นต้น
ปัจจัยที่มีการวิจัยศึกษาค่อนข้างมากก็ได้แก่ อัตราการลงทุน, การเติบโตของประชากร และการเปลี่ยนแปลงทางเทคโนโลยี ทั้งหมดนี้มีปรากฏทั้งในรูปทฤษฎีและผลการศึกษาเชิงประจักษ์ ทั้งในแบบจำลองคลาสสิกใหม่, แบบจำลองการเติบโตภายใน (endogeneous growth) และในการบันทึกบัญชีการเติบโต (growth accounting)
เศรษฐศาสตร์มหภาค > วัฏจักรธุรกิจ

ในช่วงที่เกิดวิกฤติเศรษฐกิจราวทศวรรษ 1930 นี้เองที่เป็นจุดกำเนิดให้กับเศรษฐศาสตร์มหภาคที่แตกแขนงออกไปเป็นศาสตร์เฉพาะทาง ระหว่างภาวะเศรษฐกิจตกต่ำครั้งใหญ่นั้น จอห์น เมย์นาร์ด เคนส์ได้แต่งหนังสือที่ชื่อว่า ทฤษฎีทั่วไปของการจ้างงาน, ดอกเบี้ย และเงินตรา โดยวางรากฐานทฤษฎีหลัก ๆ ของเศรษฐศาสตร์แบบเคนส์ไว้ แต่ต่อมาก็มีทฤษฎีและแนวคิดทางเศรษฐศาสตร์มหภาคที่ถกเถียงและวิพากษ์วิจารณ์ข้อผิดพลาดในแบบจำลองดังกล่าว
เศรษฐศาสตร์สำนักคลาสสิกใหม่ใช้สมมติฐานว่าระดับราคาและค่าแรงนั้นปรับตัวโดยอัตโนมัติเพื่อเข้าสู่ภาวะการจ้างงานสมบูรณ์ ขณะที่เศรษฐศาสตร์แบบเคนส์ใหม่นั้นมองว่าการจ้างงานสมบูรณ์นั้นมีได้แต่ในระยะยาว ดังนั้นจึงจำเป็นต้องมีนโยบายรัฐและธนาคารกลางแทรกแซงเพราะว่า​ "ระยะยาว" ที่ว่าอาจจะยาวนานเกินไป
เศรษฐศาสตร์มหภาค > ภาวะเงินเฟ้อและนโยบายการเงิน

เงินตราเป็นสื่อกลางในการชำระหนี้สำหรับสินค้าในระบบเศรษฐกิจที่อิงราคาเป็นหลัก และยังเป็นหน่วยทางบัญชีที่มักไว้ใช้ระบุราคา โดยเงินตรารวมถึงสกุลเงินที่ถือครองโดยสาธารณะที่ไม่ใช่ธนาคารและเงินฝากที่ขึ้นเงินได้
เมื่อเงินตราเป็นตัวกลางในการแลกเปลี่ยนธุรกรรม เงินจึงช่วยให้การค้าดำเนินไปได้อย่างสะดวก หน้าที่ดังกล่าวสามารถนำมาเปรียบเทียบได้กับระบบแลกเปลี่ยนสินค้า (barter) ที่มีข้อเสียหลักคือการจับคู่ผู้ซื้อและผู้ขายที่มีความต้องการตรงกัน เพราะประเภทสินค้ามีหลากหลาย เงินตรานั้นช่วยลดต้นทุนธุรกรรมของการแลกเปลี่ยนลงเนื่องจากการยอมรับที่เป็นสากล
หากมองในระดับประเทศแล้ว ทฤษฎีและหลักฐานเชิงประจักษ์นั้นต่างลงความเห็นว่าปริมาณอุปทานเงินตราโดยรวมนั้นสัมพันธ์ในเชิงบวกกับมูลค่าที่เป็นตัวเงินของผลผลิตโดยรวมและระดับราคาโดยรวม ด้วยเหตุนี้ การจัดการอุปสงค์เงินตราจึงเป็นประเด็นหลักของนโยบายการเงิน
เศรษฐศาสตร์มหภาค > นโยบายการคลัง

การจัดทำบัญชีประชาชาติเป็นกรรมวิธีในการสรุปกิจกรรมทางเศรษฐกิจโดยรวมของประเทศ บัญชีประชาชาติมีลักษณะเป็นระบบการบัญชีแบบจดบันทึกคู่ (double-entry accounting system) ที่เจาะจงรายละเอียดวิธีที่ใช้วัดแต่ละรายการไว้อย่างละเอียด อันได้แก่ บัญชีรายได้และผลิตภัณฑ์ประชาชาติ ซึ่งระบุมูลค่าประเมินของรายได้และผลผลิตต่อไตรมาสหรือต่อปี
บัญชีรายได้และผลิตภัณฑ์ประชาชาติช่วยให้รัฐสามารถติดตามผลการดำเนินงานของระบบเศรษฐกิจและองค์ประกอบภายในวัฏจักรธุรกิจหรือติดตามข้ามช่วงเวลา ข้อมูลเกี่ยวกับราคาอาจช่วยให้สามารถแยกแยะมูลค่าที่เป็นตัวเงินออกจากมูลค่าที่แท้จริง (nominal vs. real) ได้ หรือคือการปรับฐานค่าเงินตามการเปลี่ยนแปลงระดับราคาตามระยะเวลาที่ผ่านไป บัญชีประชาชาติยังรวมเอาการวัดมูลค่าทุนสะสม, ความมั่งคั่งของประเทศ และกระแสทุนระหว่างประเทศอีกด้วย
ชนิดของเศรษฐศาสตร์

เศรษฐศาสตร์กระแสหลัก (Mainstream Economics)
เศรษฐศาสตร์สำนักคลาสสิก (Classical Economics)
เศรษฐศาสตร์แบบเคนส์ (Keynesian Economics)
เศรษฐศาสตร์สำนักคลาสสิกใหม่ (Neo - Classical Economics)
เศรษฐศาสตร์จุลภาค (Microeconomics)
เศรษฐศาสตร์มหภาค (Macroeconomics)
เศรษฐศาสตร์ลัทธิอื่น (Heterodox Economics)
เศรษฐศาสตร์ยุคหลังเคนส์ (Post Keynesian Economics)
เศรษฐศาสตร์สำนักมาร์กซ์ (Marxist Economics)
เศรษฐศาสตร์แนวจอร์จ (Georgist Economics)
เศรษฐศาสตร์การเมือง (Political Economics)
เศรษฐศาสตร์สถาบันแนววิวัฒน์ (Evolutionary Institutional Economics)
เศรษฐศาสตร์สถาบันแนวใหม่ (New Institutional Economics)
เศรษฐศาสตร์พฤติกรรม (Behavioral Economics)
เศรษฐศาสตร์เชิงทดลอง (Experimental Economics)
เศรษฐศาสตร์แนวสตรีศึกษา (Feminist Economics)
เศรษฐศาสตร์สังคม (Social Economics)
แหล่งข้อมูลอื่น

Economics ที่เว็บไซต์ Curlie
Economic journals on the web เก็บถาวร 10 กรกฎาคม 2013 ที่ เวย์แบ็กแมชชีน
Economics at Encyclopædia Britannica.
Intute: Economics เก็บถาวร 2007-05-12 ที่ เวย์แบ็กแมชชีน: Internet directory of UK universities.
Research Papers in Economics (RePEc)
Resources For Economists เก็บถาวร 2013-05-11 ที่ เวย์แบ็กแมชชีน: American Economic Association-sponsored guide to 2,000+ Internet resources from "Data" to "Neat Stuff, " updated quarterly.
www.pkarchive.org เว็บไซต์ของพอล ครุกแมน
MBE economics เศรษฐศาสตร์ nida mbe 11 นิด้า พัฒนาการเศรษฐกิจ เก็บถาวร 29 พฤศจิกายน 2005 ที่ เวย์แบ็กแมชชีน รวมบทความจากแหล่งข่าวต่าง ๆ
รวมงานเขียนเกี่ยวกับเศรษฐศาสตร์ เก็บถาวร 22 มิถุนายน 2006 ที่ เวย์แบ็กแมชชีน ของปกป้อง จันวิทย์
| ด ค กสังคมศาสตร์ |
| --- | --- |
สาขาหลัก:  มานุษยวิทยา โบราณคดี  วัฒนธรรม  ภาษาศาสตร์  สังคม  เศรษฐศาสตร์ เศรษฐศาสตร์จุลภาค  เศรษฐศาสตร์มหภาค  ภูมิศาสตร์ มนุษย์  สิ่งแวดล้อม  ประวัติศาสตร์ วัฒนธรรม  เศรษฐกิจ  การเมือง  สังคม  กฎหมาย นิติศาสตร์  ประวัติศาสตร์กฎหมาย  ระบบกฎหมาย  รัฐศาสตร์ ความสัมพันธ์ระหว่างประเทศ  การเลือกตั้ง  การบริหารรัฐกิจ  นโยบายสาธารณะ  จิตวิทยา อปกติ  ชีวภาพ  การรู้คิด  พัฒนาการ  บุคลิกภาพ  สังคม  สังคมวิทยา อาชญาวิทยา  ประชากรศาสตร์  อินเทอร์เน็ต  ชนบท  เมือง 
สหวิทยาการ:  มานุษยสัตววิทยา  อาณาบริเวณศึกษา  ธุรกิจศึกษา  ประชานศาสตร์  การสื่อสารศึกษา  ชุมชนศึกษา  วัฒนธรรมศึกษา  พัฒนศึกษา  การศึกษา  สิ่งแวดล้อม สังคมศาสตร์  ศึกษา  อาหารศึกษา  เพศศึกษา  โลกศึกษา  ประวัติศาสตร์ของเทคโนโลยี  วิทยาการสารสนเทศ  การศึกษาระหว่างประเทศ  สื่อศึกษา  ปรัชญาวิทยาศาสตร์ เศรษฐศาสตร์  ประวัติศาสตร์  จิตวิทยา  สังคมศาสตร์  การวางแผน การใช้ที่ดิน  ภาค  เมือง  นิเวศวิทยาการเมือง  เศรษฐศาสตร์การเมือง  สาธารณสุข  วิทยาศาสตร์ภูมิภาค  วิทยาศาสตร์ เทคโนโลยีและสังคม  วิทยาศาสตร์และเทคโนโลยีศึกษา  วิทยาศาสตร์ศึกษา ประวัติศาสตร์  สังคมสงเคราะห์ 
อื่น ๆ:  มนุษยศาสตร์  Geisteswissenschaft  วิทยาศาสตร์มนุษย์ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย  เกาหลี 
อื่น ๆ:  สารานุกรมของยูเครนสมัยใหม่  พจนานุกรมประวัติศาสตร์ของสวิสเซอร์แลนด์  NARA 
ภาพแสดงผู้ซื้อและผู้ขายกำลังต่อรองราคาอยู่หน้าตลาดชิชิคาสเทนานโก ในประเทศกัวเตมาลา
ซานโตส เอสโกบาร์

| เอลอิโฆเดลฟันตัสมา |
| --- | --- |

ชื่อเกิด: ฆอร์เฆ ลุยส์ อัลกันตาร์ โบลิ
เกิด:  (1984-04-30) 30 เมษายน ค.ศ. 1984 (40 ปี) เม็กซิโกซิตี เม็กซิโก
บุตร: ลูกชาย 1 คน
พ่อแม่: เอลฟันตัสมา (พ่อ)
ญาติพี่น้อง: ฟันตัสมายูนิออร์ (ลูกพี่ลูกน้อง) อังเฆล เด ลา มูเอร์เต (ลุง)
ประวัติมวยปล้ำอาชีพ
ชื่อบนสังเวียน: ฆอร์เฆ โบลิ กิงกูเอร์โน เอลอิโฆเกลฟันตัสมา ทอปซีเครต ซานโตส เอสโกบาร์
ส่วนสูง: 1.80 m (5 ft 11 in)
น้ำหนัก: 90 kg (198 lb)
มาจาก: The Highlands of Guerrero, Mexico (ในชื่อกิงกูเอร์โน)
ฝึกหัดโดย: ฟรังโก โกลอมโบ เอลฟันตัสมา เอลอิโฆเดลกลาเดียดอร์
เปิดตัว: 2000
ฆอร์เฆ ลุยส์ อัลกันตาร์ โบลิ (สเปน: Jorge Luis Alcantar Bolly; เกิด 30 เมษายน ค.ศ. 1984) หรือที่รู้จักดีในชื่อ เอลอิโฆเดลฟันตัสมา (El Hijo del Fantasma; แปลว่า ลูกผี) เป็นลูชาดอร์ (นักมวยปล้ำอาชีพ) ชาวเม็กซิโกรุ่นที่สองที่เซ็นสัญญากับ WWE ภายใต้ชื่อ ซานโตส เอสโกบาร์ (Santos Escobar) ในขณะที่ทำงานให้กับ Lucha Libre AAA Worldwide เขาได้รับรางวัล AAA Fusión Championship และ AAA World Cruiserweight Championship และ AAA Latin American Champion และ Copa Antonio Peña 2017 ก่อนที่ร่วมงานกับ AAA เขาได้ร่วมสมาคม Consejo Mundial de Lucha Libre (CMLL) ตั้งแต่ปี 2008 ถึง 2013 ใน CMLL เขาได้ CMLL World Middleweight Championship และ CMLL World Trios Championship สองครั้งร่วมกับ Héctor Garza และ La Máscara
Alcantar ยังปล้ำภายใต้ชื่อ King Cuerno สำหรับสมาคม Lucha Underground ในสหรัฐอเมริการะหว่างปี 2014 ถึงปี 2019 ผ่านการเป็นพันธมิตรส่งเสริมการขายของ AAA Alcantar ยังทำงานหลายรายการสำหรับ Impact Wrestling ขณะที่อยู่ภายใต้สัญญา AAA พ่อของเขาคือ luchador El Fantasma ผู้เป็นหัวหน้าคณะกรรมการการชกมวยเม็กซิโกซิตี้และมวยปล้ำอาชีพ ลูกพี่ลูกน้องของเขาต่อสู้ภายใต้ชื่อ "Fantasma Jr. " ​​ในขณะที่ลุงของเขาทำงานภายใต้ชื่อ "Ángel de la Muerte"
แชมป์และรางวัล

Lucha Libre AAA Worldwide
AAA Fusión Championship (1 time)
AAA Latin American Championship (1 time)
AAA World Cruiserweight Championship (1 time)
Copa Antonio Peña (2017)
Copa La Polar (2017)
Consejo Mundial de Lucha Libre
CMLL World Trios Championship (2 times) – with Héctor Garza and La Mascara
CMLL World Middleweight Championship (1 time)
Torneo Generación 75
CMLL Trio of the year: 2009 (with Héctor Garza and La Máscara)
Lucha Underground
Lucha Underground Gift of the Gods Championship (1 time)
Pro Wrestling Illustrated
PWI ranked him #63 of the top 500 singles wrestlers in the PWI 500 in 2015
Toryumon Mexico
Yamaha Cup (2010) – with Angélico
WWE
NXT Cruiserweight Championship (1 time)
Interim Cruiserweight Championship Tournament (2020)
นัดที่มีเดิมพัน

| Winner (wager) | Loser (wager) | Location | Event | Date | Notes |
| --- | --- | --- | --- | --- | --- |
| Hijo del Fantasma and El Gallo (masks) | Máscara Mágica and Malefico (hair) | Guadalajara, Jalisco | CMLL Live event | 000000002008-09-28-0000กันยายน 28, 2008 |  |
| El Hijo del Fantasma (mask) | Texano Jr. (hair) | Mexico City | Rey de Reyes | 000000002018-03-04-0000มีนาคม 4, 2018 |  |
| L.A. Park (mask) | El Hijo del Fantasma (mask) | Mexico City | Triplemanía XXVI | 000000002018-08-26-0000สิงหาคม 26, 2018 |  |
แหล่งข้อมูลอื่น

Santos Escobar ที่ WWE.com
El Hijo del Fantasma ที่อินเทอร์เน็ตมูวีเดตาเบส
รถไฟใต้ดินปักกิ่ง สาย 2

| รถไฟใต้ดินปักกิ่ง สาย 2 |
| --- | --- |


ข้อมูลทั่วไป
สถานะ: เปิดให้บริการ
จำนวนสถานี: 18
การดำเนินงาน
รูปแบบ: รถไฟใต้ดิน
ระบบ: รถไฟใต้ดินปักกิ่ง
ผู้ดำเนินงาน: Beijing Mass Transit Railway Operation Corp., Ltd
ผู้โดยสารต่อวัน: 1,520,800 คน (2013)
ประวัติ
เปิดเมื่อ: 1971
ข้อมูลทางเทคนิค
ระยะทาง: 23.1 กิโลเมตร
ลักษณะทางวิ่ง: ใต้ดิน
รถไฟใต้ดินปักกิ่ง สาย 2 (จีน: 北京地铁2号线; พินอิน: běijīng dìtiě èrhào xiàn) เป็นเส้นทางรถไฟฟ้าของรถไฟใต้ดินปักกิ่ง สาย 2 แนวเส้นทางเป็นวงกลม ตามแนวถนนรอบกำแพงเมือง เปิดให้บริการในปี ค.ศ. 1984 มีผู้โดยสารหนาแน่นเป็นอับดับสองของเส้นทางทั้งหมด และเป็นเพียงเส้นทางเดียวที่สามารถเชื่อมต่อกับสถานีรถไฟปักกิ่งได้  มีจำนวน 18 สถานี ระยะทาง 23.1 กิโลเมตร เป็นทางใต้ดินทั้งหมด สีประจำเส้นทางคือสีน้ำเงิน
รถไฟฟ้า > ปัจจุบัน

DKZ16 trainsets #T401-T448
รถไฟฟ้า > อดีต

DK6 trainsets
DK8 trainsets #401-413
DK9 trainsets
DK16 trainsets #T101-T104, #T106-T122, #T124-T128
DKZ1 trainset
BD1 trainsets #T129-T132
BD11 trainsets #T305-T306
M trainset
แหล่งข้อมูลอื่น

| ด ค กรถไฟใต้ดินปักกิ่ง |
| --- | --- |
เส้นทางที่เปิดให้บริการ:   1  -  สายบาตง    2    4  -  สายดาซิง    5    6    7    8    9    10    11    13    14    15    16    17    19    สายยีจวง  (สาย 24)   สายฝังซาน  (สาย 25)   Yanfang  (สาย 25 ใต้)   สายเอส 1  (สาย 26)   สายชางปิง  (สาย 27)   สายด่วนท่าอากาศยาน  (สาย 34)   ท่าอากาศต้าซิง  (สาย 35) 
เส้นทางที่กำลังก่อสร้าง:   1  (ปรับปรุงใหม่)   3  (ระยะ 1)   6  (ส่วนใต้)   12   โครงการแยกสาย 13 ( 13A  &  13B )   17  (ส่วนกลาง)   Pinggu  (สาย 22)   28  (CBD Line)   ท่าอากาศต้าซิง  (ส่วนเหนือ)   M101  
เส้นทางโครงการ:   1  (สายแยก)   7  (ระยะ 3)   11  (ระยะ 2)   15  (ระยะ 2)   17  (สายแยก)   19  (ส่วนขยายและสายแยก)   20  (ระยะ 1)   Lijin  (สาย 25 ระยะ 3)   S6  (ระยะ 1) 
ดูเพิ่ม:  สถานี  ระบบรถไฟฟ้า 
DKZ16 trainsets #T401-T448
ทะเลสาบปล่องภูเขาไฟ

"Crater Lake" ในรัฐออริกอน สหรัฐอเมริกา ตั้งชื่อตามศัพท์ทางธรณี
ภาพถ่ายทะเลสาบโทบาจากดาวเทียม Landsat เป็นทะเลสาบแคลดีราที่ใหญ่ที่สุดในโลก
Heaven Lake (Chonji / Tianchi), เกาหลีเหนือ / จีน
Cuicocha, เอกวาดอร์
Mount Katmai, อลาสกา, สหรัฐอเมริกา
ทะเลสาบในปล่อง Mount Wenchi, เอธิโอเปีย
Nemrut, ตุรกี
Volcán Irazú, คอสตาริกา
ทะเลสาบปล่องภูเขาไฟ (อังกฤษ: Crater lake) เป็นทะเลสาบที่เกิดขึ้นภายในปล่องภูเขาไฟ อย่างเช่น Maar หรือแคลดีรา บางครั้งอาจเรียกว่า ทะเลสาบแคลดีรา แต่โดยทั่วไปแล้วมักจะไม่เรียกเช่นนั้น ทะเลสาบปล่องภูเขาไฟที่อยู่ในปล่องของภูเขาไฟมีพลังอาจเรียกในอีกชื่อหนึ่งว่า Volcanic lakes และน้ำในทะเลสาบลักษณะนี้มักจะมีสภาพเป็นกรด เต็มไปด้วยแก๊สภูเขาไฟ และมีสีเขียวเข้ม ขณะที่ทะเลสาบที่ตั้งอยู่ในปล่องภูเขาไฟสงบหรือภูเขาไฟดับสนิทมักจะมีน้ำที่ใส และจะยิ่งใสมากเป็นพิเศษถ้าไม่มีธารน้ำและตะกอนไหลเข้ามา
ทะเลสาบปล่องภูเขาไฟเกิดขึ้นเมื่อหยาดน้ำฟ้าตกลงมาในแอ่ง ความลึกจะเพิ่มมากขึ้นจนกระทั่งเกิดสมดุลระหว่างอัตราของน้ำที่เข้ามาและอัตราของน้ำที่เสียไปซึ่งอาจเกิดจากการระเหย การซึมลงใต้ดิน และอาจรวมถึงการไหลออกบนผิวดินหากระดับน้ำในทะเลสาบสูงถึงจุดที่ต่ำที่สุดของขอบแอ่ง ซึ่งการไหลออกบนผิวดินนี้อาจกัดเซาะสิ่งทับถมที่กั้นทะเลสาบไว้ และถ้าสิ่งทับถมนี้ถูกกัดเซาะอย่างรวดเร็ว ก็จะทำให้เกิด Lake breakout ขึ้นได้
ตัวอย่างของทะเลสาบปล่องภูเขาไฟที่มีชื่อเสียงคือ Crater Lake ซึ่งมีชื่อเดียวกับศัพท์ทางธรณีวิทยา ตั้งอยู่ในแคลดีราของ Mount Mazama (ดังนั้นชื่อ "Crater Lake" จึงเป็นชื่อที่ตั้งขึ้นอย่างไม่ถูกต้อง) ในรัฐออริกอน สหรัฐอเมริกา จัดเป็นทะเลสาบที่ลึกที่สุดในสหรัฐอเมริกา โดยมีความลึก 594 เมตร น้ำใน Crater Lake มาจากฝนและหิมะเท่านั้น โดยไม่มีการไหลเข้าและออกที่ระดับผิวดิน ดังนั้นจึงเป็นทะเลสาบที่มีความใสมากที่สุดแห่งหนึ่งในโลก
ภูเขาไฟที่สูงที่สุดในโลกคือ Ojos del Salado ซึ่งมีความสูง 6,893 เมตร มีทะเลสาบปล่องภูเขาไฟขนาดเส้นผ่านศูนย์กลางประมาณ 100 เมตร อยู่ที่ระดับความสูง 6,390 เมตรทางด้านตะวันออกของภูเขาไฟ  อาจถือได้ว่าเป็นทะเลสาบที่อยู่ที่ระดับความสูงมากที่สุดในโลก
ทะเลสาบปล่องภูเขาไฟบางแห่งจะคงตัวอยู่เป็นพัก ๆ เท่านั้นเนื่องจากสภาพแวดล้อมที่ผันแปร ขณะที่ทะเลสาบแคลดีราสามารถคงตัวอยู่ได้นานมาก ตัวอย่างเช่น ทะเลสาบโทบาที่เกิดขึ้นเมื่อหลังจากภูเขาไฟระเบิดเมื่อประมาณ 70,000 ปีก่อน และมีพื้นที่มากกว่า 1,000 ตารางกิโลเมตร
ทะเลสาบปล่องภูเขาไฟหลายแห่งอาจมีความงดงามดั่งวาด แต่ก็มีอันตรายถึงแก่ชีวิตได้เช่นกัน ตัวอย่างเช่นแก๊สที่ปล่อยออกจาก Lake Nyos ทำให้มีผู้เสียชีวิตจากการขาดอากาศหายใจราว 800 คนเมื่อ พ.ศ. 2520
ทะเลสาบอาจเกิดขึ้นจากหลุมตกกระทบได้เช่นกัน ตัวอย่างเช่น Manicouagan ใน Quebec, Lake Bosumtwi ในกานา และ Siljan ในสวีเดน
ทะเลสาบปล่องภูเขาไฟที่มีชื่อเสียง

ชื่อต่าง ๆ ทับศัพท์ตามภาษาทางการของประเทศหรือภูมิภาคนั้น เช่นกัวเตมาลาใช้ภาษาสเปนเป็นภาษาราชการ จึงทับศัพท์ด้วยภาษาสเปน
| ชื่อหรือแหล่งที่พบ | สถานที่ |
| --- | --- |
ทะเลสาบบลู:  ออสเตรเลีย, รัฐเซาท์ออสเตรเลีย
ทะเลสาบอัลบาโน:  อิตาลี
ทะเลสาบเนมี:  อิตาลี
ทะเลสาบอาแวร์นุส:  อิตาลี
ทะเลสาบบอลเซนา:  อิตาลี
ทะเลสาบวีโก:  อิตาลี
ทะเลสาบบรัชชาโน:  อิตาลี
ทะเลสาบอามาติตลัง:  กัวเตมาลา
ทะเลสาบอีปาลา:  กัวเตมาลา
ทะเลสาบอาติตลัง:  กัวเตมาลา
ทะเลสาบไอยาร์ซา:  กัวเตมาลา
ทะเลสาบกัลเดรัส (ปากายา):  กัวเตมาลา
ทะเลสาบชีกาบัล:  กัวเตมาลา
ทะเลสาบโกอาเตเปเก:  เอลซัลวาดอร์
ทะเลสาบเบร์เด:  เอลซัลวาดอร์
ทะเลสาบกวีคา:  เอลซัลวาดอร์ /  กัวเตมาลา
ทะเลสาบอีโลปังโก:  เอลซัลวาดอร์
ทะเลสาบกุยโกชา:  เอกวาดอร์
ทะเลสาบชอนจี / ทะเลสาบเทียนฉือ:  เกาหลีเหนือ /  จีน
ภูเขาไฟอิเจน:  อินโดนีเซีย
ทะเลสาบโตบา:  อินโดนีเซีย
ภูเขาไฟเกลุต:  อินโดนีเซีย
ทะเลสาบลูนาร:  อินเดีย
ทะเลสาบเอสปีโนส:  เม็กซิโก
ภูเขาไฟอีราซู:  คอสตาริกา
ยอดเขาแคตไม:  สหรัฐ, รัฐอะแลสกา
ทะเลสาบกรีน, Kapoho Crater, Kīlauea:  สหรัฐ, รัฐฮาวาย
ทะเลสาบเครเตอร์:  สหรัฐ, รัฐออริกอน
Medicine Lake Volcano:  สหรัฐ, รัฐแคลิฟอร์เนีย
ภูเขาไฟนิวเบอร์รี:  สหรัฐ, รัฐออริกอน
ภูเขาไฟราโนเกา:  ชิลี, เกาะราปานุย (เกาะอีสเตอร์)
ภูเขาไฟราโนรารากู:  ชิลี, เกาะราปานุย (เกาะอีสเตอร์)
ทะเลสาบเคริธ:  ไอซ์แลนด์
ทะเลสาบคูริล:  รัสเซีย (คัมชัตคา)
ทะเลสาบมานีกวากอง:  แคนาดา
ป่าสนแนซโก:  แคนาดา
ภูเขาไฟเนมรุต:  ตุรกี
ทะเลสาบซานตาอานา / ทะเลสาบเซนต์แอนน์:  โรมาเนีย
Lake Nyos:  แคเมอรูน
ทะเลสาบปีนาตูโบ:  ฟิลิปปินส์
ทะเลสาบตาอัล:  ฟิลิปปินส์
Mount Ruapehu:  นิวซีแลนด์
Lake Taupo:  นิวซีแลนด์
ทะเลสาบชิคทสึ:  ญี่ปุ่น
ทะเลสาบโทะวะดะ:  ญี่ปุ่น
ทะเลสาบมะชู:  ญี่ปุ่น
ทะเลสาบทะซะวะ:  ญี่ปุ่น
ภูเขาไฟซูฟรีแยร์:  เซนต์วินเซนต์และเกรนาดีนส์, เกาะเซนต์วินเซนต์
Lake Wenchi :  เอธิโอเปีย
White Deer Lake (Baengnokdam):  เกาหลีใต้
แหล่งข้อมูลอื่น

USGS Hawaiian Volcano Observatory: Water on volcanoes: heavy rain and crater lakes
USGS Cascades Volcano Observatory: Volcanic Lakes เก็บถาวร 2008-05-17 ที่ เวย์แบ็กแมชชีน
The Science of Volcanic Lakes เก็บถาวร 2007-07-14 ที่ เวย์แบ็กแมชชีน, Greg Pasternack, U. California Davis
สโมสรฟุตบอลสวอนซีซิตี

สโมสรฟุตบอลสวอนซีซิตี (อังกฤษ: Swansea City Association Football Club; เวลส์: Clwb Pêl-droed Dinas Abertawe) เป็นสโมสรฟุตบอลอาชีพจากเมืองสวอนซีของเวลส์ แต่ลงเล่นในพรีเมียร์ลีกอังกฤษ โดยแม้สวอนซีจะเป็นสโมสรของเวลส์ แต่เมื่อลงเล่นในพรีเมียร์ลีกอังกฤษ จึงถือเป็นตัวแทนของอังกฤษในการแข่งขันฟุตบอลยุโรปรายการต่าง ๆ